Í dag og á morgun verður haldin ráðstefna í Háskólanum á Bifröst um íslenska þjóðfélagsfræði . Áður hefur þessi sama ráðstefna verið haldin í Háskólanum á Akureyri og Háskólanum á Hólum . “ Ráðstefnan verður fjölbreytt með framlögum félagsfræðinga , mannfræðinga , stjórnmálafræðinga , heimspekinga , lögfræðinga , viðskiptafræðinga og sagnfræðinga auk fræðimanna á tengdum sviðum . Ráðstefnunni er ætlað að skapa fræðilegan og faglegan umræðuvettvang um þjóðfélagsfræði í víðum skilningi . Þar gefst tækifæri til að kynna rannsóknir og koma þeim á framfæri og taka þátt í umræðum um það sem efst er á baugi hérlendis á sviði þjóðfélagsfræða . Nánari upplýsingar má finna á vef Bifrastar og í auglýsingu í Skessuhorni .